CELEX: C2006/108/09
Language: sk
Date: 2006-05-06 00:00:00
Title: Vec C-117/06: Návrh na začatie prejudiciálneho konania podaný uznesením Kammergericht Berlin (Nemecko) z  21. februára 2006  vo veci týkajúcej sa zápisu do katastra nehnuteľností, Gerda Möllendorf, Christiane Möllendorf-Niehuus; ďalší účastníci konania: 1. Salem-Abdul Ghani El-Rafei, 2. Dr. Kamal Rafehi, 3. Ageel A. Al-Ageel

6.5.2006   
            
            
               SK
            
            
               Úradný vestník Európskej únie
            
            
               C 108/6
            
         Návrh na začatie prejudiciálneho konania podaný uznesením Kammergericht Berlin (Nemecko) z 21. februára 2006 vo veci týkajúcej sa zápisu do katastra nehnuteľností, Gerda Möllendorf, Christiane Möllendorf-Niehuus; ďalší účastníci konania: 1. Salem-Abdul Ghani El-Rafei, 2. Dr. Kamal Rafehi, 3. Ageel A. Al-Ageel
   (Vec C-117/06)
   (2006/C 108/09)
   Jazyk konania: nemčina
   Vnútroštátny súd, ktorý podal návrh na začatie prejudiciálneho konania
   Kammergericht Berlin (Nemecko)
   Účastníci konania pred vnútroštátnym súdom
   
      Žalobkyne: Gerda Möllendorf, Christiane Möllendorf-Niehuus
   
      Ďalší účastníci konania: 1. Salem-Abdul Ghani El-Rafei, 2. Dr. Kamal Rafehi, 3. Ageel A. Al-Ageel
   Prejudiciálne otázky
   
               1.
            
            
               Zakazujú ustanovenia článku 2 ods. 3, článku 4 ods. 1 nariadenia Rady (ES) č. 881/2002 z 27. mája 2002 (1) prevod pozemku (prevod vlastníctva) na fyzickú osobu, ktorá je uvedená v prílohe I tohto nariadenia, ktorým sa realizuje plnenie kúpno-predajnej zmluvy?
            
         
               2.
            
            
               V prípade kladnej odpovede na prvú otázku: zakazuje nariadenie (ES) č. 881/2002 k prevodu vlastníctva k pozemku nevyhnutný prepis v katastri nehnuteľností aj vtedy, keď bola príslušná kúpno-predajná zmluva uzatvorená pred uverejnením obmedzení dispozičného práva v Úradnom vestníku ES a prevod pozemku bol záväzne vyhlásený zmluvnými stranami a kúpna cena, ktorá mala byť zaplatená fyzickou osobou uvedenou v prílohe I nariadenia ako kupujúcim podľa zmluvy bola pred týmto momentom:
               
                           a)
                        
                        
                           zložená na účet spravovaný notárom alebo
                        
                     
                           b)
                        
                        
                           predávajúcemu vyplatená?
                        
                     
         
      (1)  Ú. v. ES L 139, s. 9; Mim. vyd. 18/001, s. 294.